rlitschk/wikidir huggingface dataset:
De Bibel vun 1614 is en plattdüütschen Bibeldruck vun 1614. Se is as illustreerte Folio-Utgaav bi’n Drucker Hans Stern in Lümborg rutkamen. De Bibel is en plattdüütsch Översetten vun de Lutherbibel. Disse Bibel weer Stern sien eerst Book as Rutgever, aver na de Utgaav vun 1614 hett Stern blot noch hoochdüütsche Bibeln drucken laten, denn dat weer jüst de Tiet, as dat mit de plattdüütsche Spraak as Schriftspraak bargdal güng. De Holtsnitt-Biller in de Bibel sünd hüüt in de Bibliotheek vun Lümborg utstellt. Vun de Bibel sünd hüüt blot noch söven Stück na. Ene vun de nablevenen Bibeln is 1983 in en Schoolschapp in Boerne opdükert. Wohrschienlich is se as Familienbibel mit Utwannerers ut Düütschland na Texas kamen. Se liggt hüüt in en Glaskassen utstellt in de Bökeree vun Boerne. Plattdüütsche Bibelöversetten
Hasch un Rock is en Leed vun de Grupp Fischmob, dat 1995 op dat Debütalbum Männer können seine Gefühle nicht zeigen rutkamen is. Dat Leed is en Coverversion vun dat Leed Hasch und Rock vun dat 1994 rutkamene Debutalbum Prall vun Prollhead un is dorvun 1995 ok op Prollhead fordert Tribut rutkamen. In dat Leed singt de Grupp op Plattdüütsch vun de twee Saken, de wichtig sünd: Hasch un Rock. In dat Video to dat Leed warrt dree Keerls wiest (dorstellt vun de Knee vun de Musikers mit opmaalte Gesichten), de mit jemehr övergrote Hannen as de typischen Hip-Hoppers gestikuleert un rümfuhrwarkt. Video op YouTube (plattdüütsch)
Disse Artikel is man blots en Stubben. Du kannst Wikipedia helpen un em verbetern. De röömsch-kathoolsche Kark (tomehrst blots kathoolsche Kark, man wenn een ganz akraat ween wull, dann gifft dat ok annere kathoolsche Karken, t.B. de Oolkatholiken), is de gröttste christliche Kark op de Eer. Dat gifft üm und bi 1 Milliarde Katholiken. De Baas vun de Katholiken is de Paapst. He is de böverste Autorität, wenn dat um de kathoolsche Lehr geiht. Katholiken glöövt, dat dat ahn den Paapst nich geiht. Dat heet dor Petrusamt un dat heet, dat de Paapst de Nafolger vun den Apostel Petrus is. De Struktuur vun de kathoolsche Kark is hierarchisch. (Annere Karken sünd tomehrst demokraatsch verfaat.) In Düütschland harr de kathoolsche Kark in 2003 26,16 Millionen Liddmaten, dat weern 300.000 weniger as in dat Vörjohr, un dat sünd 31,7 Perzent vun den Düütschen. Meist 4 Millionen gaht Sünndags na de Kark. De kathoolsche Kark verleert elk Johr 100.000 Liddmaten. Websteed vun den Vatikaan kath.de - Informatschoon över de kathoolsche Kark De Katechismus vun de kathoolsche Kark Nettsiet vun de düütschen Bischopskonferenz Websteed vun de kathoolsche Kark in Düütschland
Sinope (ok Jupiter IX) is een vun de buteren Maanden vun’n Planet Jupiter. De Maand is an’n 1. Juli 1914 vun den US-amerikaanschen Astronom Seth Barnes Nicholson an de Lick-Steernwacht opdeckt worrn. Nöömt is de na Sinope – dat is een Nymph ut de greekschen Mythologie, vun de Zeus wat weten wull un de vun Apollon entföhrt worrn is. De vörlöpige Beteken weer toeerst eenfach blots Jupiter IX, 1975 hett he eerst sien hüütigen offiziellen Naam kregen. Sinope kreist op en Ümloopbahn mit en middleren Afstand vun 23.939.000 km üm den Planeten un bruukt för een Ümloop üm un bi 758 Daag, 21 Stünnen un 36 Minuuten. De Bahn hett en Exzentrizität vun 0,2495 un is üm 158,109 ° gegen den Äquater vun’n Planeten neegt. De Bewegen vun den Maand is dormit retrograd, dat heet, dat sik de Maand gegen den de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is liek as en poor annere Maandbahnen ok. Disse Maanden warrt dorüm tohopenfaat to de Pasiphae-Grupp, nöömt na den gröttsten vun disse Maanden. Sinope hett en middleren Dörmeter vun ruchweg 38 km. De Böverflach wiest en Albedo vun blots 0,04 op – dat
Edgar Bessen (* 11. November 1933 in Hamborg; † 2. Februar 2012 ok dor) weer en düütsch Schauspeler. Sien Gebortsnaam „Behsen“ hett he sück mal standesamtlich ännern laaten. Bessen hett eerst Discher lehrt un is denn up de Schauspeelschool vun Hildburg Frese in Hamborg gahn. Dornah kreeg he 1960 en Engagement an dat Hamborger Ohnsorg-Theater, dat bit 1979 sien könstlerisch Heimat wurr. Dör sien tallriek Rullen besünners as Partner vun Heidi Mahler as ok völ Gastspelen un Feernsehupnahmen vun dat Theater up de NDR is he ok bundswiet en groot Publikum bekannt wurrn. Bi’t Ohnsorg-Theater weer he een vun de Publikumslieblinge un kunn in völ Stücken sien kummediantsch Talent wiesen. Man kennt hü mut Stücken as Opa wird verkauft (1961) mit Henry Vahl, Heinz Lanker un Karl-Heinz Kreienbaum, Tratsch im Treppenhaus (1962) mit Erna Raupach-Petersen, Henry Vahl un Gisela Wessel, Vater Philipp (1963) mit Henry Vahl, Heidi Kabel un Gisela Wessel, Kein Auskommen mit dem Einkommen (1966) mit Otto Lüthje, Heidi Kabel un Heidi Mahler, Die Kartenlegerin (1968) mit Heidi Kabel, Otto Lüthje un Willy Millowitsch, Mein Mann, der fährt zur See (1971) mit Christa Wehling, Herma Koehn, Werner Riepel un Ernst Grabbe oder Wenn der Hahn kräht (1976) mit
De Arteria axillaris oder Asselarterie is en arteriell Bloodfatt in de Asselhöhl. Se billt den wieteren Verloop vun de Arteria subclavia. Er Opgaav is de Bloodversorgen vun de Asselhöhl, un de Muskulatur vun de Schuller, de Bost un den böveren Arm. De A. axillaris fangt as Verlängern vun de A. subclavia an de Butenkant vun de eersten Ripp an un höört an de Ünnerkant vun den Musculus teres maior op. Vun dor ut geiht se an’n Böverarm as Arteria brachialis wieter. Vun’n Musculus pectoralis minor warrt se in dree Afsnitten ünnerdeelt. Se is de zentrale Struktur in de Asselhöhl un warrt an de medialen (binneren) Siet vun ehr Begleitveen, de Vena axillaris flankeert. Arteria thoracica superior (bövere Bostkastenarterie) Arteria thoracoacromialis (Bostkasten-Gradeneck-Arterie) mit Ramus pectoralis (na de Bostmuskels) Ramus clavicularis (na’t Slötelbeen) Ramus acromialis (na’t Acromion vun’t Schullerblatt) Ramus deltoideus (na’m Musculus deltoideus) Arteria thoracica lateralis (sietlich Bostkastenarterie, versorgt de Musculi pectoralis major, pectoralis minor, serratus anterior un de Lymphknütten vun de Asselhöhl) Arteria subscapularis (Ünnerschullerblattarterie, gröttste Ast) mit: Arteria thoracodorsalis Arteria circumflexa scapulae Arteria circumflexa humeri anterior Arteria circumflexa humeri posterior Arteria thoracica externa (butere Bostkastenarterie) Arteria suprascapularis (Böverschullerblattarterie, entsteiht bi Fleeschfreters ut de Arteria cervicalis superficialis) Arteria subscapularis (Ünnerschullerblattarterie),
Sells is en Dörp mit 1.810 Inwahners (Stand 29. Februar 2012), dat to de Eenheitsgemeen Schippdörp in’n Landkreis Cuxhoben höört. Dat liggt sowat söven Kilometer to’n Oosten vun Bremerhoben. Oortsbörgermeester is Ralf Wolter (SPD). Sells liggt op de Geest. To’n Noorden liggt dat Ollenmoor un de Sellser See. Dat Rebeet steiht ünner Naturschutz. De Geest löppt so bi dree Kilometer to’n Noorden vun Sells langs. Naveröörd sünd to’n Oosten Wehdel, Donnern in’n Süden un Schippdörp na’n Westen. In’n Noorden sünd achter’t Ollenmoor Bramel un Elm de nächsten Navers. Toeerst in de Oorkunnen kummt dat Dörp 1139 as Scelligstede vör, as en Thrutbert den Arzbischop vun Bremen Adalbero annerthalf Hoven Land bi Sells schenkt. In de Johren bi 1500 höör dat Dörp to dat Kaspel Beverst un to de Börde Beverst. Bet 1851 höört dat Dörp noch bi dat adelige Gericht Beverst. In de Franzosentiet kummt Sells na de Mairie Bexhöövd (Kanton Bremerleh). Vun 1851 bet 1859 weer dat Dörp Deel vun dat Amt Beverst un denn bet 1885 vun dat Amt Leh. 1885 hebbt se de Ämter oplööst un Sells höör nu bi’n Kreis Geestmünn bi un vun 1932 af an bi’n Landkreis Wersermünn, de 1977 Deel vun’n Landkreis Cuxhoben
Liselotte Greife (* 7. Dezember 1924 in Penig; † 14. Juni 2008) weer ene plattdüütsche Schrieverin. Liselotte Greife is 1924 as Liselotte Göhler in Penig (in Sassen) boren. 1973 is se na Kumbarg kamen un hett in Neehuus in de Vörschool arbeidt. 1989 geiht se in Pension un leevt siet 2004 in Lümborg. Na ehre Pension hett se anfungen Geschichten op Plattdüütsch to schrieven. Nu hebbt dree vertellt. (tohoop mit Detlef Peters un Karl-Hermann Finck) Mohland, Schaalby 1992, ISBN 3-928054-14-7 So üm Wiehnachten rüm. Mohland, Schaalby 1993, ISBN 3-928054-19-8 Blomen un Steen. Vertelln un Riemels. Mohland, Schaalby 1994, ISBN 3-928054-23-6 Vertelln ut Jichtenshusen. Cuxdruck, Cuxhoben 1996, ISBN 3-920709-44-6 Mohnblüten. Ein kleiner Band Gedichte. Mohland, Goldebek 1998, ISBN 3-932184-18-1 Plattdüütsch Book för Kinner. Mohland, Goldebek 1998, ISBN 3-932184-35-1 Plattdüütsch Kinnerbook. Mohland, Goldebek 2000, ISBN 3-932184-57-2 Vertelln üm Wiehnachten. Weihnachtsgeschichten. Mohland, Goldebek 2001, ISBN 3-932184-74-2 List vun plattdüütschen Schrieverschen Liselotte Greife in de Datenbank Die niederdeutsche Literatur (hoogdüütsch) Doodsmeldung
Helmut Riemer (* 8. April 1935 in Kiel; † 29. November 2012 ) weer en plattdüütschen Schriever. He leev in Cuxhoben. Von Katten, Müüs un anner Deerten. Geschichten, een Hörspeel, Sagen, Riemels un Limericks. (Helmut Riemer un een Reeg von Schrievers ut dat Land twüschen Elv un Weser) Verl.ges. Cuxhaven, Cuxhoben 1996, ISBN 3-920709-45-4 List vun plattdüütschen Schrievers Helmut Riemer in de Datenbank Die niederdeutsche Literatur (hoogdüütsch) Text vun Helmut Riemer för’n Plattdüütschen Leeswettstriet https://www.cn-memoriam.de/traueranzeige/helmut-riemer/21814735
Heinz Fick (* 31. März 1935 in Himmelpoorten; † 3. September 1996 in Ox) weer en plattdüütschen Schriever. An’n Enn von een langen Padd. Plattdüütsche Geschichten to’n Högen un Besinnen. Verl.-Ges. Cuxhaven, Cuxhoben 1997, ISBN 3-920709-47-0 List vun plattdüütschen Schrievers Heinz Fick in de Datenbank Die niederdeutsche Literatur (hoogdüütsch)
Heinrich Robert Eduard Smelzkop (* 23. Juni 1814 in Saalsdörp; † 18. Mai 1896 in Biwern) weer en plattdüütschen Schriever. Smelzkop is 1814 as Söhn vun’n Pastoor in Saalsdörp boren. 1827 kummt he an’t Gymnasium na Helmstidde un studeert 1834 bet 1838 in Göttingen un Leipzig. In Saalsdörp heet hüüt ok ene Straat na em. Scheppenstiddesche streiche in C-dur mit Fis-moll for hoch- un deipnäsige lüe. Westermann, Bronswik 1846 (dat Book bi Google Böker) Immen. Westermann, Bronswik 1846 (dat Book bi Google Böker) Ower de kunst jesunt te sin. Rademaker, Bronswik 1846 Gruß an das deutsche Volk als Warnung vor der Knute. Heinr. Götte & Comp., Bronswik 1848 Worte für das deutsche Volk. Heinr. Götte & Comp., Bronswik 1848 Kinder des Herzens. Richter, Helmstidde 1897 „Wenn’t man smecket“ dat hett: Wo kann dei, bi dene Schmalhans Kökenmester is, up en besten un up en billigsten sik satt äten un drinken? Wulfenbüttel 1880 Herbert Blume: Eduard Schmelzkopf, plattdeutscher Literat und Achtundvierziger. In: Mitteilungen der TU Braunschweig 25 (1990), Heft 3, S. 39-50 (mit Werkbibliographie). Herbert Blume: Plattdeutsche Lyrik vor Groth. Der Vormärz-Literat Eduard Schmelzkopf und seine "Immen" (1846). In: Klaus-Groth-Gesellschaft, Jahresgabe 33 (1991), S.- 109-128; zuerst unter dem Titel: Eduard Schmelzkopfs
Rätzen oder hüüt faken ok na’n hoochdüütschen Naam Rätzlingen is en Gemeen mit bi 500 Inwahners in’n Landkreis Ülzen. De Gemeen is Deel vun de Samtgemeen Roosche. De Gemeend besteiht blots ut dat Dörp Rätzen un is dormit een vun de wenig Gemeen' in Neddersassen, de bi de 1972 bi de Gebietsreform nich mit anner Gemeenden tosommenleggt wurrn sünd. Toeerst in de Oorkunnen vör kummt dat Dörp 1032 as Restinge. Websteed vun de Gemeen/Samtgemeen (hoochdüütsch) Websteed to den Oort (hoochdüütsch)
Rätzlingen is de hoochdüütsche Naam von Rätzen, Gemeen in’n Landkreis Ülzen, Neddersassen, Räsling, Gemeen in’n Landkreis Börde, Sassen-Anholt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Maankind is en Fötus vun en Deert oder ok vun’n Minsch, dat wanschapen un verwussen is, un mehrsttiets dood op de Welt kummt. De Utdruck kummt vun en ole Wuddel man „unecht“. Dissen Oorsprung hebbt de Lüüd aver al fröh nich mehr verstahn un op Hoochdüütsch un Engelsch hett sik de Utdruck an Maand anlehnt. De Maand schull dorbi en legen Influss op de Frucht hebben. Dorvun heet dat op Hoochdüütsch denn Mondkind oder Mondkalb (disse Utdruck för wanschapen Kalver hett sik ok op’n Minsch överdragen) un op Engelsch mooncalf.
Sülzedal is ene Gemeen in’n Landkreis Börde in Sassen-Anhalt mit 9814 Inwahners (Stand 31. Dezember 2006). To de Gemeen höört de Dörper Ollweddich, Bahrndorp, Dondarp, Langweddich, Osterweddich, Schwanebarch, Schtemmern un Sülldarp to. Sitt vun de Verwalten is Osterweddich. De söven Gemenen Ollweddich, Bahrndorp, Dondarp, Langweddich, Osterweddich, Schwanebarch un Sülldarp, de vördem in de Verwaltungsgemeenschop Sülzedal tohoopslaten weren, hebbt sik an’n 1. April 2001 to de ne’e Gemeen tohoopdaan. De Gemeen Beyendorp, de ok mit to de Verwaltungsgemeenschop tohöör, hett sik an de Stadt Meideborg anslaten. Dat Dörp Schtemmern weer al siet 1950 Deel vun de Gemeen Bahrndorp. Ehrn Naam hett de Gemeen vun’n Beek Sülze, de dör de Gemeen flütt. Websteed vun de Gemeen (hoochdüütsch)
Jelisaweta Iwanowna Bykowa (Елизавета Ивановна Быкова; * 1. November/14. November 1913 in Bogoljubowo; † 8. März 1989 in Moskau) weer en sowjeetsch Schachspelerin De mehrmalig Meesterin vun Moskau wunn 1953 in en Wettkamp um de Schach-Weltmeesterschap vun de Fruen tegen Ljudmila Rudenko mit 8-6. 1956 verlor se de Titel an Olga Rubzowa, kunn de aber in en Revanchekamp 1958 torüchgewinnen. 1962 verlor se de Titel endgültig an Nona Gaprindaschwili. 1957 hett Bykowa in Moskau en umfaatend Biographie vun hör Vorgängerin up de Weltmeesterinnenthron Vera Menchik verapenlicht. Anmarken: Sünd in en Artikel düppelt Daten angeven, is de eerste Datum de Dag nah de Juliansch Klenner, de tweete Dag na de Gregoriaansch Klenner. De Klennerümstellen weer in de meest Länner tüschen 1582 un 1812, in eenig Staaten vun Oosteuropa aber eerst Anfang vun dat 20. Johrhunnert (so in Russland in Februar 1918).
Disse Artikel is man blots en Stubben. Du kannst Wikipedia helpen un em verbetern. Blues is een Wies vun Musik, de sungen un mit Instrumentens speelt ward, de ut de westafrikansche Musik, de Arbeedsleeder vun de afrikanschen Slaven in de Söden vun de USA entstunnen is. Blues harr de gröttsten Influss up de amerikansche un westlike Popmusik vun de 20. Johrhunnert, as dor wärn Ragtime, Jazz, Big Bands, Rhythm and Blues, Rock and Roll un Country, grad so as up de Popmusik un as sogar up de niege klasssche Musik. De fröhsten Wiesen vun de Blues entstünnen in un üm de Mississippi-Delta in de söden vun de USA, so üm 1900 rüm. Se hebbt de Blues sungen un mit Gitarr, Piano un Mundharmonika, de ok siether „bluesharp” nannt ward, speelt. All de Blues sünt upbuut mit veertaktigen Delen, de twölvtaktsche is de wichtigste. Dat gifft awer ok mannig veel 16-, 24- or 32-taktsche Blues. De Tonika-, de Subdominant- un de Dominant-Akkord sünd de harmonsche Grundlaag. Melodsch ward in de Blues de Dur-Ledder mit de afrikanschen lütten Terz un de lütten Septim, de Blue Notes, förmengt. Blues. Mehr Biller, Videos oder Audiodateien to’t Thema gifft dat bi Wikimedia Commons. Noten- un
De Niederelbe-Zeitung is en Daagblatt för de Nedderelv. Rutkomen deit se bi’n Verlag Hottendorff in Otterndörp. Jeden Dag, blot nich Sünndag. De Oploog is 21.624 Stück (IVW 01/07). De Niederelbe-Zeitung steiht in de Tradition vun de Otterndorfer Zeitung, de 1848 toeerst rutkomen is. De Niederelbe-Zeitung sülvst is 1954 toeerst rutkomen. Dat Blatt hett en egene Regionolredaktion, dat Mantelblatt kummt ober vun de Nordsee-Zeitung in Bremerhoben. Websteed vun de Niederelbe-Zeitung (hoochdüütsch)
De Hexameter is en Versform, de toeerst in dat ole Grekenland för Epen so as de Ilias un Odyssee bruukt worrn is. De Hexameter besteiht ut söss Daktylen (– υ υ). De letzte dorvun is nich kumplett. För en Daktylus kann ok en Spondeus (– –) stahn. _ _ _ _ _ - υ υ | - υ υ | - υ υ | - υ υ | - υ υ | - υ Blangen Homer in sien Ilias un Odyssee hett för dat Ooltgreeksche ok Hesiod in sien Theogonia un Érga kaì hêmérai em bruukt. Mit Quintus Ennius is he ok op Latien begäng worrn. Vergil hett sien Aeneis in Hexameter schreven un Ovid sien Metamorphosen. Na de Antike is de Hexameter aver eerst wedder vun Friedrich Gottlieb Klopstock bruukt worrn, as sik dat Avendland wedder op de klassischen Spraken Greeksch un Latiensch besinnen dee. Dat Epos Messias weer Klopstock sien eerst Wark in Hexameter. Besünners in de düütsche Spraak is de Hexameter denn wedder in Mood kamen. Dat güng nu nich mehr op lange un korte Sülven, de Düütschen hebbt betoonte un unbetoonte Sülven bruukt. Bi annere Spraken geiht de Hexameter nich so fein. Bi Franzöösch un Spaansch
Hellmut Lange (* 19. Januar 1923 in Berlin; † 13. Januar 2011 in Berlin) weer en düütsch Schauspeler un Synchroonsnacker. Hellmut Lange snack all in sien Jöögd Kinnerrullen bi’d Berliner Funk (u. a. neben Wolfgang Kieling). Van 1946 bit 1948 hett he en Schauspeelutbilden in Hannober absolveert. 1948 folg dat eerste Böhnenengagement in München. 1958 geev he sien Speelfilmdebüt un wurr gau en populären Dorsteller in Film un Feernsehn. 1961 speel he de Hööftrull in de Edgar Wallace-Verfilmung Der Fälscher von London un in dat Folgejohr en vun de Hööftrullen in de Durbridge-Stratenfeger Das Halstuch. Faken weer he as Vertreder vun Recht un Gesetz to sehn, as Polizist oder Privatermittler, so as Kommissar Stahlnetz-Rieg, as Privatdetektiv John Kling in de Feernsehserie John Klings Abenteuer un as Privatdetektiv Frank Kross in de glieknaamig Feernsehserie oder as Kommissar Toffer, Fründ un Tegenpart vun Klaus Löwitsch in de ARD-Vörabendserie Der Hafendetektiv. Dorneben speel Lange ebenso in de Oscar-prämeert Hollywood-Produktschoon Patton (dt.: Patton – Rebell in Uniform) as ok in de Familienserien Rivalen der Rennbahn un Der Landarzt. En besünners hoohen Bekanntheitsgrad kreeg he 1969 dör de Rull vun den Trapper Nathanael „Natty“ Bumppo in de TV-Veerdeeler Die Lederstrumpferzählungen nah James Fenimore Cooper. In
Dat Jakobsschaap (oder Piebaldschaap) is en Schaap mit allerhand Höörn un swart un witt Fell. Dat hannelt sik dor üm ene ole Raass bi. Jakobsschaap weert tagen vunwegen jem ehr Wull un jem ehr Fleesch un jem ehr Fell. Ok as Huustieren sünd se goot to holen. Dat Schaap is just vun de „American Livestock Breeds Conservancy“ ankeken wurrn as en Raass, de in Gefohr is. Up de ganze Welt schall dat nich mehr as 5.000 Jakobsschaap geven un weniger as 1.000 Stuck weert in’t Johr in de USA inschreven. US-amerikaansche Jakobschaap sünd en primitive ole Raass, de meist utseht as Zegen. Se sünd man lüttjet: De Bück weegt bi 60-90 kg un de Auschaap bi 40-60 kg. Dünn un spiddelig sünd se, hefft dreekante Gesichter, dünne Been un lange Liever. De Aulämmer hefft lüttje Jidders dicht an’t Lief, de Bück ehr Klüten sünd ok dicht an’t Lief un free vun Wull. In England sünd de Schaap minner lüttjet, weil dor allerhand annere Schaap inkrüüzt wurrn sünd. En Jakobsschaap scholl keen Wull vör de Höörn hebben un ok nich an de Backen. De Steert is lang, wenn he nich afsneden is. De Egner vun Jakobsschaap sniedt de Steerten normolerwiese nich
De Arteria Subclavia oder Ünnerslötelbeenarterie is en arteriell Bloodfatt, dat den helen Arm mit Blood versorgt. Se liggt ünner dat Slötelbeen (Clavicula) un billt ok en poor Aftwiegen, de den Hals un den Kopp versorgt. De Arteria subclavia twiegt bi Minschen, Hunnen un Swien links ut den Aortenbagen un rechts ut den Truncus brachiocephalicus un liggt denn ümgeven vun Nervensträng vun’n Plexus brachialis twüschen den Musculus scalenus anterior un den Musculus scalenus medius. Blangen an lööpt de tohöörig Veen, de Vena subclavia, de ’n beten wieter ünnen twüschen den Musculus scalenus anterior un dat Slötelbeen liggt. Op ehrn Weg na de Siet lööpt de Arteria subclavia deeper as de ünnere Rand vun’t Slötelbeen un geiht denn in de Assenhöhl rin, woneem se as Arteria axillaris wieterlöpt. Ehrn Weg langs gifft de Arteria subclavia bi’n Minsch toeerst de Arteria thoracica interna na kaudal („op'n Oors to“, na ünnen) un de Arteria vertebralis na kranial („op’n Kopp to“, na baven) af. Later twiegt de Truncus thyrocervicalis, de sik in mehrere Arterien för den Hals opdeelt, un de Truncus costocervicalis af.
De Skudde is en Schaap ut Oostpreußen. Se is en vun de öllsten Rassen, man hüdigendags is se in Gefohr un steiht up de Rode List. Wo de Naam herkümmt, weet hüüttodaag nümms ganz genau. In jungere Tiet warrt annahmen, de Naam kümmt ut de Litausche Spraak, wo de Schaap un Zegen mit „skud(i)“ oder „skuis“ anlockt weert. Jedenfalls is de Naam woll ut en Slaawschen Woortstamm rutwussen. Mööglich is ok, dat de Naam vun de Stadt Skuodas in Nedderlitauen herkümmt. Dor sünd bit in de 1940er Johren primitive Landschaap holen wurrn. Faken hett en Raass vun Veehtüüch sien Naam ja vun de Gegend her, wo se vun afstammen deit. In de Düütsche Spraak an de Grenz na Litauen hen, bedüüd Skudde so veel, as Schaap oder Auschaap un weer ok de Naam vun en bestimmte Raass. As al Schaap höört de Skudden na de Paarhufer to. Dor sünd se Deel vun de Familie vun de mischwullen, nordischen Heidschaap mit korten Steert. Bit to'n Anfang vun dat 20. Johrhunnert weer de Skudde dat inheemsche Schaap in Oostpreußen un in dat Baltikum. Klaar is, dat dat düsse Schaap al in de Tiet vun den Düütschen Orden geven hett. Nich klaar is,
Gudrun Genest (* 13. August 1914 in Bronswiek; † 6. Februar 2013 in München) weer en düütsch Schauspelerin un Synchroonsnackerin. Se is en Unkelsegger to de Schauspeler Hubert von Meyerinck. Se nehm in Berlin Schauspeelünnerricht un harr hör eerst Uptreden 1931 an de Volksbühne Berlin. Dornah keemen Engagements in Köln un an de Staatlich Bühnen in Berlin. Dröver rut weer Gudrun Genest faken Gast in Film- und Feernsehprodukschonen. Dorbi speel se in Literaturverfilmungen (Die Ehe des Herrn Mississippi nah Dürrenmatt), ambitioneert Kinofilms (Semmelweis – Retter der Mütter) oder Familienregen so as Frau Glaubrecht in Die Wicherts von nebenan. Siet 1947 weer Gudrun Genest umfangriek in de Synchronisatschoon tätig. Dorbi hett se hör Stimm prominent Kollegen so as Jane Wyman (Das verlorene Wochenende), Maureen O’Hara (Sindbad, der Seefahrer) oder glieks twee verscheden Schauspelerinnen in de Rull vun Agatha Christies Miss Marple: Helen Hayes (Das Mörderfoto, Mord mit doppeltem Boden) un Angela Lansbury (Mord im Spiegel; aber ok in Der Hofnarr und Zeit der Wölfe). Gudrun Genest weer ok de Vertellerstimm in de Feernseh-Tekentrickreeg Puschel, das Eichhorn. Gudrun Genest weer verheiraadt mit de Schauspeelkolleg Aribert Wäscher. Ok hör Dochter Corinna Genest, de ut en fröhen Verbinnen vun de Moder stammt, un hör
Barver is en Gemeen in de Samtgemeen Rehrn in den Landkreis Deefholt in Neddersassen. Barver liggt noordööstlich vun den Dümmer See un vun dat Rehrner Geestmoor un süüdlich vun de Wilshuser Geest, tämlich genau in de Midden twuschen Bremen un Ossenbrügge. Dat Dörp liggt in'n Oosten vun den Kellenbarg an dat westliche Över vun de Wagenfeller Au. De Gemeende ehr Naam is dat eerste Mol to lesen i en Urkunn ut dat Johr 1203. In den Gemeenderaat vun Barver sitt alltohopen 11 Raatslüde: Free Wählers (WGB): 6 Sitten SPD: 5 Sitten Wählt wurrn is bi de Kommunalwahl an'n 11. September 2011. De ehrenamtliche Börgermeester Detlev Osterbrink is an'n 9. September 2001 wählt wurrn. En gollen Ekentwieg mit dree Blöer un twee Ekeln in gröön över gollen Wellenbalken (de Au), dor ünner en gollen Möhlensteen. Siet August 1973 gifft dat al en Fründschop mit de franzöösche Gemeende Lezay. En Hollännerwindmöhl ut dat Johr 1865 steiht nich wiet af vun de L344 (Baarnstruper Straat) na Baarnstrup hen. In Barver gifft dat en Sportanlaag un en Hall för verscheden Sportarten un wat man dor sunst so maken kann. De Gemeende liggt nöördlich un nich wiet af vun de B 214 vun Deefholt na